Наталия Орейро

Ната́лия Мари́са Оре́йро Игле́сиас (; , Монтевидео, Уругвай) — Уругвай актёры һәм йырсыһы. 2011 йылдан — Рио-де-Ла-Плата төбәгендә (Аргентина һәм Уругвай) ЮНИСЕФ-тың изге ихтыяр илсеһе.

 Биографияһы 
Наталия Мариса Орейро Иглесиас 1977 йылдың 19 майында Монтевидеола (Уругвай) тыуа.

Әсәһе Мабель Иглесиас ул саҡта парикмахер булып эшләй (хәҙер йорт хужабикәһе); атаһы Карлос Орейро әлеге ваҡытта эшҡыуарлыҡ менән шөғөлләнә. Апаһы Адриана кейем-һалым магазины тота.

Наталия 8 йәшенән актёрлыҡ оҫталығына өйрәнә башлай. 12 йәштән Уругвай рекламаһында төшә. 14 йәшендә күп һанлы дәғүәселәр араһынан Шуши — Бразилия йырсыһы һәм телетапшырыуҙар алып барыусыһы) шоуына төп ярҙамсы итеп һайлап алына һәм Шушуҙы бөтә сәфәрҙәрендә оҙатып йөрөй, төрлө сараларҙа уның исеменән вәкиллек итә.

16 йәшендә Наталия Буэнос-Айресҡа сериалдарҙағы ролдәрҙе башҡарыу өсөн үткәрелгән кастингтарҙа ҡатнашыр өсөн юллана. Кастингтарҙа тиҙ генә уңышҡа өлгәшә алмай, әммә бер заман «Буйһонмаҫ йөрәк» тигән фильмға статист роленә алына, шунда Пабло Эчарри (Pablo Echarri) менән таныша.

Бынан һуң Наталия «Наҙлы Ана» тигән сериалда бәләкәй генә бер ролде һәм «90-60-90 моделдәре» сериалында төп ролде башҡара. Ә ысын уңышҡа ул «Байҙар һәм билдәлеләр» тигән сериал аша өлгәшә, бында Диего Рамос уның партнеры була.

Ошо сериалдан һуң Наталия 1998 йыл башында Аргентинаның TeLeFe телевизион каналына бара, бында Густаво Янкелевич уға «Аргентиналы Нью-Йоркта» картинаһында төп ролде тәҡдим итә. Фильм ҙур уңыш яулай. Ошо уҡ ваҡытта Янкелевичтың булышлығы менән Наталия Natalia Oreiro тигән соло дискын сығара. Диск Аргентинала һатыуға 1998 йылдың 14 июлендә сыға, ә 1999 йылдың ғинуарында уның халыҡ-ара версияһы донъя күрә. Cambio dolor һәм Me muero de Amor синглдары Наталияға тағы ла ҙурыраҡ билдәлелек килтерә, ә диск үҙе тиҙҙән алтынға әйләнә. Аргентинала дисктың күсермәһе 750 000 данала һатыла, тағы ла миллионлап күсермә Латин Америкаһы һәм Көнсығыш Европа илдәрендә һатыла [источник не указан 1146 дней].

Артабан Наталияға TeLeFe каналында «Ҡырағай фәрештә» тигән сериалда католик монастырҙан Милагрос/Чолито исемле етем ҡыҙ роле эләгә, сериал 1998 йылдың ноябрендә төшөрөлә башлай. Актёрҙың һүҙҙәре буйынса, Милагрос образын тыуҙырыуҙа ул үҙе лә әүҙем ҡатнаша, сценарийҙы уйлаша. Нәҡ ошо роль уға бөтә донъяла билдәлелек һәм күп һанлы фанаттарының һөйөүен килтерә [источник не указан 2579 дней]. «Ҡырағай фәрештә» Израилдә Viva 2000 конкурсында еңә.

1999 йылда «Ҡырағай фәрештә» сериалындағы эш тамамлана. Наталия икенсе дискын яҙҙырыуға тотона. Яңы альбомы Tu Veneno («Һинең Ағыуың») тип атала, ул Аргентинала 2000 йылдың авгусында сыға. Альбомдың халыҡ-ара версияһы 2000 йылдың 19 сентябрендә донъя күрә.

2000 йылдың октябрь башында, алты йылға һуҙылған яҡын мөнәсәбәттәр тамамланып, Наталия менән Пабло Эчарриҙың араһы өҙөлә. Наталия быны бик ауыр кисерә, әммә ошо ваҡытта бик күп концерттар бирә һәм даими юлда була. 2001 йылдың 29 ғинуарында Наталия беренсе ҙур гастроль турнеһына китә. Йырсы Аргентина, Уругвай, Чили, Колумбия, Венесуэла, АҠШ, Испания, Польша, Венгрия, Чехия, Греция, Болгария, Төркиә, шулай уҡ Рәсәй сәхнәләрендә сығыш яһай. Рәсәйҙә концерты Кремль Концерт залында [источник не указан 1146 дней] үтә. Концерт турҙарының береһендә Como te Olvido тигән йырына клипта төшә. Йырсы уны Дракула замогында, зиннәтле урта быуаттар осоро күлдәген кейеп төшөрә.

2001 йылдың ноябрендә Наталия Орейро Divididos рок-төркөмөнөң 44 йәшлек етәксеһе Рикардо Мольо менән таныша, ә 2002 йыл башында улар туй яһай. Ир менән ҡатын сығанаҡ бармаҡтарына балдаҡ урынына татуировка яһата һәм бер-береһенә мәңгелек һөйөү тураһында ант итешә. Наталия әйтеүенсә, Рикардо уны ҡурҡыныс депрессиянан алып сыҡҡан һәм һәр көн өсөн ҡыуанып йәшәргә өйрәткән [источник?]

2002 йылда Пабло Раго менән «Качорра» сериалында төшә. 2002 йылдың көҙөндә Орейроның өсөнсө соло альбомы — Turmalina сыға. Диск 1,5 миллион даналы тираж менән тарала. 2003 йылдың ғинуарында Наталия тағы донъя буйлап турнеға сыға һәм 14 илдә концерт бирә. 2005 йылдың апрелендә Наталия тағы Рәсәйгә килә, был юлы ул 16 сериялы «Танго ритмында» тигән фильмда төшөргә тейеш була. 2005 йылдың майында Наталия «Алтын йөрәк» тигән хәйриәлек акцияһында ла ҡатнаша. Тантанала Наталия Alas de Libertad тигән йырын йырлай. 2005 йылдың декабрь башында Наталия «Һин — минең ғүмерем» тигән сериалда төшә башлай, Факундо Арана уның партнеры була.

Сериалда эшләү дүртенсе соло альбомын яҙҙырыуҙы кисектерә, уны 2010 йылдың июлендә сығарыу планлаштырыла, әммә һуңыраҡ Орейро дискты эшләүҙән баш тарта. 2008 йылдың ноябрендә Gente журналында сыҡҡан интервьюһында Наталия ире Рикардо Мольоның сериалдарға саундтректар яҙҙырып диск сығарырға тәҡдим итеүе тураһында әйтә.

Наталия — футбол көйәрмәне, ул ҡатнашҡан сериалдарға йыш ҡына футбол туптары килеп инә, улар менән артист жонглерлай һәм уйнай; бала саҡтан ул Монтевидеоның «Рампла Хуниорс» клубы өсөн көйә на YouTube; 2002 йылғы донъя чемпионаты алдынан ул Уругвай йыйылма командаһының «рухи әсәһе» итеп һайлана, Наталия Аргентинаның йыйылма командаһына ла йылы мөнәсәбәттә була.
мини|284x284пкс|Орейро 2010 йылда
2010 йылдың июнендә Наталия Орейро бер енесле никахтарҙы легалләштереү кампанияһында ҡатнаша.

2010 йылда Наталия Орейро Аргентина гражданлығын алыу ғәмәлен башлай (Уругвай һәм Испания гражданы булһа ла). Уның әйтеүенсә, «Мин Аргентина гражданы булырға теләйем, сөнки был ил минең өсөн бөтәһе лә… Мин һул сәйәси ҡараштарҙа торам, Уругвайҙа тауыш бирәм. Әммә тиҙҙән мин бында, Аргентинала ла тауыш бирә аласаҡмын. Минең өсөн ошо бик мөһим».

2011 йылда Орейро «Подпольелағы бала саҡ» фильмында «Монтонерос» һул перонистик партизан ойошмаһының подпольелағы әүҙемсеһе һәм төп геройҙың әсәһе ролен башҡара. Фильм Испанияның «Гойя» премияһына номинациялана, шулай уҡ 85-се тантанала Аргентинанан «Оскар» премияһының «Сит телдәге иң яҡшы фильм» номинацияһына тәҡдим ителә, ләкин номинанттарҙың йомғаҡлау иҫәбенә инмәй .

2011 йылдың 9 сентябрендә белдерелеүенсә, Наталия Орейро Ла-Плата төбәгендә, йәғни Аргентина менән Уругвайҙа, Ирекле ихтыяр илсеһе ителгән .

2012 йылдың 26 ғинуарында Буэнос-Айрес клиникаларының береһендә Наталия Орейро малай таба. Балаға Мерлин Атауальпа тип исем ҡушалар.

2013 йылда Наталия «Тик һин генә» (Solamente vos) тигән сериалда төшә.

2015 йылда Наталия «Каннибалдар араһында» тигән сериалда Ариана ролен башҡара.

2018 йылдың 7 июнендә Наталия Орейро "Авторадио"ла һәм «Мурзилки LIVE» программаһында була һәм Рәсәйҙә үткән футбол буйынса донъя чемпионаты көйәрмәндәре өсөн яҙылған «United by Love» тигән йыры менән таныштыра. Йырҙа инглиз, испан һәм рус телендәге һүҙҙәр һәм фразалар бар. Унда тыныслыҡ, мөхәббәт, футбол кеүек мөһим ваҡиға хаҡына берләшеү тураһында йырлана. «United by Love» йырын ижад итеүҙә билдәле продюсерҙар Этторе Гренчи һәм Диего Кордоба ҡатнаша. Йырҙа поп, урбан, кумбия һәм кандомбле жанрҙары шәйләнә, улар балалайка һәм аккордеон кеүек рус музыка ҡоралдары менән тулынландырылған була. Йырҙың релизы бөтә донъяла йома көн 18 майҙа була.

2019 йылдың мартында Наталия Орейро Рәсәй гражданлығы алырға теләүе тураһында белдерә.

 Коммерция проекттары 
Las Oreiro — апалы-һеңлеле партнерҙар Адриана менән Наталия дизайны кейемдәре.

2008 йылда Наталия Dori Media Group менән контракт төҙөй һәм тик интернет аша ғына таралырға тейешле «Аманда О» сериалында төшә башлай.

 Фильмографияһы 
мини|Наталия Орейро Каннда 2007 йылда

 Дискографияһы 

 Студия альбомдары 
 Natalia Oreiro (1998)
 Tu Veneno (2000)
 Turmalina (2002)

 Саундтректары 
 1998: Un Argentino en New York
 2010: Miss Tacuarembó
 2016: Gilda: No Me Arrepiento de Este Amor

 Синглдары 
 1998 — Que si, que si
 1998 — De Tu Amor
 1998 — Cambio dolor
 1998 — Me Muero De Amor
 2000 — Tu Veneno
 2000 — Rio De La Plata
 2000 — Como Te Olvido
 2002 — Que digan lo que quieran
 2002 — Cuesta arriba, cuesta abajo
 2007 — Esclava
 2010 — What A Feeling
 2013 — Todos Me Miran
 2014 — Me muero de amor
 2016 — No Me Arrepiento de Este Amor
 2016 — Corazón Valiente
 2018 — United by Love (Russia 2018)
 2018 — Mi pobedim (Мы победим!)

 Бүләктәре һәм номинациялары 
Бүләктәре һәм номинацияларыБүләкЙылКатегорияФильмЙомғаҡAcademy of Motion Picture Arts and Sciences of ArgentinaИң яҡшы ҡатын-ҡыҙ актёрМузыка в ожиданииArgentinean Film Critics Association AwardsИкенсе пландағы иң яҡшы ҡатын-ҡыҙ актёрВозможные жизниИң яҡшы ҡатын-ҡыҙ актёрМузыка в ожиданииClarin Entertainment AwardsИң яҡшы комедия ҡатын-ҡыҙ актёры — телевидениеТы — моя жизньINTE AwardsЙыл ҡатын-ҡыҙ актёрыPremios Martín FierroИң яҡшы ҡатын-ҡыҙ актёр — драмаДикий ангелИң яҡшы ҡатын-ҡыҙ актёр — драмаДикий ангелИң яҡшы саундтрекДикий ангелКомедияла иң яҡшы ҡатын-ҡыҙ актёрДикий ангел: ВозвращениеКомедияла/тариха фильмда иң яҡшы ҡатын-ҡыҙ актёрТы — моя жизньИң яҡшы ҡатын-ҡыҙ актёр — комедияТы — моя жизньИң яҡшы ҡатын-ҡыҙ актёр— комедияАманда ОИң яҡшы ҡатын-ҡыҙ актёр— комедияТолько ты

 Иҫкәрмәләр 

 Һылтанмалар 


Категория:ЮНИСЕФ-тың изге ниәт илселәре
Категория:Фильмография к доработке
Категория:Википедия:Статьи с переопределением значения из Викиданных
Категория:XXI быуат йырсылары
Категория:XX быуат йырсылары
Категория:Алфавит буйынса йырсылар
Категория:Алфавит буйынса шәхестәр
Категория:XXI быуат актрисалары
Категория:XX быуат актрисалары
Категория:Алфавит буйынса актрисалар
Категория:Википедия:Викимәғлүмәттә сығанағы булған мәҡәләләр
Категория:Википедия:Замандаштар биографияһы
Категория:1977 йылда тыуғандар
Категория:19 майҙа тыуғандар